
Pagpanumpo ug pagpanglingla ang 
mamahimong sangkap sa pagharing 


Marcos ll 


isan wala pa hingpit nga nakalingkod si Ferdinand Marcos Jr. sa kina- 

wat niyang trono, nakation na ang hinagiban sa pasistang pagpanumpo 

ug pagpanglingla, tilimad-on sa kangitngit nga pagaatubangon sa ka- 
tawhang Pilipino sa umalabot nga unum ka tuig. 


Sa milabayng pipila ka semana, 
sunud-sunod ang hulga ug lakang 
nga nagayatak sa demokratikong 
katungod sa katawhan nga magpa- 
dayag ug hiniusang ipakita ang ilang 
mulo ug protesta. Dili moubos sa tu- 
lo ka aksyong masa sa kadalanan 
ang bangis nga gibatuta, gibumbero 
ug gibungkag sa mga pulis. Ang 
maong pagpanumpo nagpabalik sa 
pait nga kasinatian sa panahon sa 
pasistang diktaduryang Marcos 
kung kanus-a dayag nga gibawalan 
ang mga tawo nga magtapok ug ko- 
lektibong magpadayag. 

Sa paghatag-rason sa gihimong 
bangis nga pagbungkag, giduso sa 
mga upisyal sa pulis nga ang mga rali 


usa ka "pagsamoksamok." Ginapaga- 
was nga "iligal" ang mga raliyista ug 
ang mga kabatan-onang nagasalmot 
giilang "biktima sa pagpamugos." Pu- 
gos nga ginalunod ang tingog sa ka- 
tawhang nakigbisog sa paghibalik sa 
mga Marcos sa poder ug nagapada- 
yag og reklamo batok sa lapad nga 
pagpanglimbong sa miaging eleksyon. 

Gigamit sa Philippine National 
Police (PNP) ang Batas Pambansa 
880, nga giaprubahan ilalum sa dik- 
taduryang Marcos, aron ilimita ang 
katungod sa katawhan nga magrali 
sa kadalanan. Dayag nga ginadekla- 
ra sa PNP ang palisiyang anti-de- 
mokratiko ug gihikyad ang mamahi- 
mong palisiya ilalum sa rehimeng 


Marcos II. 

Ang pagpanumpo sa mga rali sa 
kadalanan pagpasipsip sa mga upi- 
syal sa PNP kang Marcos Jr., aron 
pamatud-ang andam silang tumanon 
ang mando sa anak sa diktador sama 
nga nagsilbi sila niadtong mga bas- 
tonerong tigsaway sa kinsamang 
mag-estorya o molihok batok sa ko- 
rapsyon, pagpangawkaw ug pagpa- 
numpo ilalum sa balaod militar. 

Ginadahum usab nga kasumpay 
sa pagpanumpo sa mga demokrati- 
kong katungod, mograbe ang pag- 
panglingla ug pagtabon sa mga kri- 
men sa mga Marcos sa takuban sa 
"pagdebate kalabot sa kasaysayan" 
ug sa kunuhay "pagpabor" sa mga 
Marcos. Pagagamiton sa mga 
Marcos ang pulitikanhong gahum ug 
lapad nga rekurso sa gubyerno aron 
makapatigbabaw ang maka-Marcos 
nga pagpanuis sa kasaysayan ug ka- 


matuuran sa masmidya, social me- 
dia, edukasyon ug kultura. 

Ginapig-ot sa lain-laing pamaagi 
ang masmidya aron pugngang ma- 
patuman ang trabaho niini sa pag- 
butyag sa kamatuuran imbes nga 
mobalik sa papel niini niadtong bala- 
od militar nga tigsibya lamang sa 
pulong sa mga Marcos ug ilang mga 
upisyal. Ginaduso sa mga Marcos 
nga upisyal nga hatagag mas dakung 
espasyo ang maunungon nilang 
tigpropaganda sa social media (mga 
"vlogger") aron lunuron ug ipadaplin 
ang masmidya. Ang kritikal nga mga 
midya ug magsisibya, bisan ang mga 
akademiko ug eksperto, ginahikawan 
sa higayong makapangutana o ma- 
kapangalkal og impormasyon, gina- 
dumog sa pagtamay o kaha dayag 
nga ginahulga. 

Ginatuis ang pulong nga "pa- 
naghiusa" aron paluhuron ang tanan 
sa gahum sa mga Marcos, paliton 
ang pagdapig sa mga huwes, pulitiko 
ug dagkung negosyante, pahilumon 
o ligsan ang mga nagababag, aron 
dominahan ang tanang aspeto sa 
pulitika ug katilingban. Hingpit nang 
kontrolado sa mga Marcos ang Se- 
nado ug Kongreso. Lagmit nga isu- 
nod usab ang Korte Suprema. 

Paspas karon ang paglatag sa 
mga sangkap sa pagpanumpo ug 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 
atong mantalaan. 


Ang Ang Bayan ginamantala duha ka hugna matag bulan 
sa Komite Sentral sa Partido Komunista ng Pilipinas 


pagpanglingla alang sa patukod og 
ginghariang adunay absolutong 
kontrol sa mga Marcos sa estado ug 
katilingban. Ang maong gahum sigu- 
radong pagagamiton aron siguruhon 
ang interes sa mga Marcos lakip ang 
$10-bilyong kinawat nga bahandi, 
mga deposito sa mga bangko, mga 
dyamante, mga mansyon, mga mahal 
kaayong litrato ug uban pang obra, 
dili pagbayad og buwis, ug lakip na 
aron hingpit nga makalikay sa tulu- 
bagon sa dinaghang pagpamatay, 
tortyur ug gipaantus niadtong ngit- 
ngit nga panahon sa balaod militar. 

Ang pagpaling sa tiranikong 
pagpanumpo ug pagpanglingla ang 
dagway karon sa makihut-ong nga 
paghari sa neokolonyal nga estado 
sa mga burgesya-kumprador ug 
agalong yutaan. Taliwala sa pang- 
kalibutanon ug lokal nga krisis, la- 
baw pang migrabe ang pagkahakog 
sa mga nagharing pundok sa tingu- 
hang solohon ang nagkasigpit nga 
kaayuhan sa silang pakigkunsabuhay 
sa langyawng dagkung bangko ug 
korporasyon. 

Pabor sa mga naghari nga gami- 
ton ang absolutong gahum aron lig- 
san ang nasudnong soberanya, to- 
dong paghukhuk sa bahandi sa na- 
sud ug pangwartahan ang kataw- 
han. Ang sobrang kapital nga gunit 

sa mga bangko sa US, Japan ug Chi- 
na ginagamit nga pang-utang sa 
ngalan sa "kalabuan" aron ipalit sa 
ilang mga produkto ug serbisyo. 

Human pirmahan bag-ohay lang 
ni Duterte ang bag-ong mga neolibe- 
ral nga balaod, nagdalidali karon nga 
makasulod ang mga kumpanyang 
Amerikano sa mina ug mga planta- 
syon, ilabina sa Mindanao. Kadungan 
niini ang gipaigting nga kampanya sa 
pagpanumpo batok sa masang mag- 
uuma ug mga minoryang katawhan 
para palayason sila ug ilugon ang 
ilang mga yuta. Ang dagkung burge- 
sya ug burukratang maka-Marcos si- 
guradong padayon nga makatagam- 
tam sa dagkung kontrata sa gubyer- 
no sa imprastruktura, kontrol sa 
pangpublikong yutilidad ug uban pa. 

Samtang adunay pipila ka dag- 
kung burgesya ug burukrata-kapita- 
listang nahimong bilyunaryo, ma- 
yorya sa katawhan ang nag-ilaid sa 
kalisud ug kagutom, ubos nga suhu- 
lan, lapad nga dis-empleyo ug ka- 
walay kita. Nagkagrabe ang ilang 
pag-antus samtang nagkalalum ang 
krisis sa nagharing sistemang semi- 
kolonyal ug semipyudal. 

Alang sa katawhang Pilipino, ila- 
bina alang sa mga mamumuo ug ma- 
sang anakpawis, walay laing kapa- 
dulngan ang pagpahamtang sa ab- 
sulutong paghari ni Marcos Jr., kun- 
dili ang paghikaw sa ilang mga de- 
mokratikong katungod ug pagbawal 
sa lain-laing natad sa gawasnong 
pagpadayag. Ginatukmod sila sa ka- 
himtang nga labaw pang magkahiusa 
ug hiniusang molihok aron ipadayag 
ang ilang mga reklamo ug panalip- 
dan ang ilang interes ug kaayuhan. 
Kinahanglang molihok ang progresi- 
bo ug patriyotikong mga hut-ong ug 
sektor aron tukuron sa tibuok nasud 
ang pinakalapad nga nagkahiusang 
prente sa tanang pwersang demok- 
ratiko aron ihimulag ang absolutong 
paghari ni Marcos II. 

Kadungan niini, kinahanglang 
pakusgon ang rebolusyonaryong ar- 
madong pakigbisog sa kabanikan- 
han. Sama sa nangagi, magsilbi ang 
Bagong Hukbong Bayan isip dili ma- 
tay-og nga kota sa pagsukol sa ka- 
tawhan sa pasistang tiranya. 2] 

Pamilyang Marcos, 


hingpit nang nakabalik sa gahum 


H ingpit nang nakabalik sa gahum ang mga Marcos 
dihang iproklama si Ferdinand Marcos Jr. isip 
ika-17 nga presidente sa reaksyunaryong gubyerno sa 
Republika sa Pilipinas niadtong Mayo 25. Dungan niini, 
napalungtad usab sa mga Duterte ang ilang paghari sa 
pagdaug ni Sara Duterte isip bise presidente. 


Daw gipagawal sa mga Marcos 
sa katawhan ang ilang pagbawi sa 
poder dihang misaka sa entablado 
atubangan sa giusang sesyon sa 
Kongreso ang tibuok pamilya, sa 
pagpanguna sa inahang si Imelda, 
nga angayan untang nabalhog sa 
prisohan. 

Mipakpak sa maong “makasay- 
sayanong” higayon ang kadaghanan 
sa mga myembro sa Kongresong gi- 
dagsang sa mga dinastiya sa puliti- 
ka. Ang blokeng Makabayan lang ang 
nagpadayag og grabeng kasilag sa 
pinaagi sa pagsinggit sa ilang pag- 
babag ug paggawas sa balay-tigu- 
manan atol sa proklamasyon. 

Gibweltahan sa Partido Komu- 
nista ng Pilipinas ang pagsaulog sa 
mga Marcos isip usa ka “dakung in- 
sulto sa kolektibong kasinatian sa 
katawhang Pilipino” nga nag-alsa ug 
nagpalayas kanila. Sa gawas sa 
Kongreso, gitukmod sa eksena ang 
kasuko sa daghang tawo ug mikaylap 
ang panawagang prisohon si Imelda 
nga gihukmang sad-an sa 77 ka tuig 
nga pagkapriso sa pito ka kaso sa 
graft (pagpanghukhuk) niadto pang 
Nobyembre 2018. 


Gubyerno sa mga tirano 
ug teknokrata 

Sama sa gidahum, gigantihan ni 
Marcos Jr. ang iyang mga ginsakpan 
ug alyado og mga pusisyon sa iyang 
gabinete. Lakip dinhi ang mga clan o 
kaliwat nga nakinabang sa diktadur- 
ya sa iyang amahan. 

Aron siguruhong padayon ang 
daloy sa  dis-impormasyon ug 
kontrolon ang ilang naratibo, gitu- 
boy niya isip Executive Secretary si 
Victor Rodriquez, ang dugay na ni- 

yang chief of 
staff ug tig- 
pamaba sa 
panahon sa 
kampanya. 
Gihimo usab 
niyang Press 
Secretary si 
Rose Beat- 
rice Cruz-Angeles, usa ka “vlogger” 
nga nagpadagan sa mga troll farm, 
nga gigamit sa kampanya sa pagtuis 
sa kasaysayan. 

Mobarog isip kalihim sa De- 
partment of Education si Sara Du- 
terte samtang ang iyang tigpamaba 
nga si Christina Garcia-Frasco gibu- 
tang sa Department of Tourism. Mo- 
barog isip kalihim sa Department of 
Social Welfare and Development ang 
brodkaster nga si Erwin Tulfo (igsu- 
on sa napili nga senador nga si Raffy 
Tulfo ug sa kanhing Tourism Secre- 
tary nga si Wanda Tulfo-Teo). Gitu- 
boy nga Special Assistant to the Pre- 
sident si kanhing Davao del Norte 
Rep. Anton Lagdameo Jr. Si Rodrigo 
Duterte mismo gihugonhugon nga 
itudlo isip “drug czar,” nga sukwahi 
sa tanang mga kasong iyang pagaa- 
tubangon kalabot sa peke nga gyera 
kontra-droga. 

Wala gitandog ug labaw pang 
gipalig-on sa mga teknokratang tig- 
patuman sa neoliberalismo ang iyang 
“tim sa ekonomiya.” Gilangkuban ki- 
ni nilang Benjamin Diokno isip kali- 
him sa Department of Finance, Feli- 
pe Medalla isip gubernador sa Bang- 
ko Sentral ng Pilipinas, Alfredo 
Pascual sa Department of Trade and 
Industry, ug si Arsenio Balisacan sa 
National Economic and Development 
Authority. 


Gibutang usab niyang kalihim sa 
Department of Justice si Jesus Cris- 
pin Remulla, anak sa kanhing gu- 
bernador nga si Juanito Remulla Sr. 
nga isa sa pinakalunod-patay nga 
alipures ni Marcos Sr. Nakaangkon 
ang maong Remulla og batikos 
niadtong panahon sa kampanya hu- 
man iyang gi-red-tag ang mga mi- 
salmot sa rali sa Leni-Kiko tandem 
sa Cavite. 

Anak usab sa usa ka kanhing ali- 
pures ang gituboy ni Marcos Jr. sa 
Department of Migrant Workers. Gi- 
plastar sa pusisyon si Susan Ople, 
anak sa kanhing Minister of Labor na 
si Blas Ople, ang nag-unang propa- 
gandista sa “Bagong Lipunan”. Tsir- 
person usab sa Presidential Mana- 
gement Staff si kanhing Manila 
Rep. Zenaida Angping, usa pa ka lo- 
yalista. 

Samtang pugos nga gibungkag 
sa mga pulis ang martsa sa mga 
progresibong grupo gikan sa Com- 
mission on Human Rights (CHR) 
ngadto sa Kongreso sa adlaw sa 
proklamasyon. 

Gibomba nila og tubig ug gibatu- 
ta ang mga raliyista nga nagresulta 
sa pagkasamad sa 14 katawo. Gabii 
pa lang sa Mayo 24, nagpaabot na 
ang mga pulis sa lugar. Miani og ma- 
lukpanong pagbatikos ang bangis 
nga dispersal. [=] 

Gatusan ka pamilya sa Maguindanao, Lanao ug Ifugao, 
mibakwit tungod sa pagpamomba ug militarisasyon 


M ibakwit ang gatusan ka pamilya sa mga lungsod sa Maguindanao, Lanao 
del Sur ug Ifugao human ang serye sa pagpamomba ug militarisasyon sa 
Armed Forces of the Philippines (AFP) sa ilang mga komunidad niadtong Mayo 23. 


Kapin 600 ka pamilya sa lungsod 
sa Datu Salibo, Maguindanao ang 
napugos nga mobakwit human sa 
pagpamomba sa AFP sa Barangay 
Ganta. Gipagawas sa mga sundalo 
nga target sa maong pagpamomba 
ang usa ka “grupo sa terorista.” 

Matud sa mga residente sa Datu 
Salibo, nakurat sila dihang kalit nga 
milanog ang kusog nga mga pagbusi- 
kad gikan sa duha ka FA-50 fighter 
jet ug duha ka MG-520 attack he- 
licopter sa may alas-7 sa buntag. 
Nagpabuto usab og mga 105 mm Ho- 
witzer nga nakapwesto sa usa ka 
kampo sa militar. 

Nalisang ang mga residente tu- 
ngod kay nahitabo ang pagpamomba 
samtang ginadumdum nila ang ani- 
bersaryo sa pagpulbos sa Marawi 
City niadtong 2017. 

Sa Ifugao, 122 ka pamilya o kapin 
500 katawo ang mibakwit sa Bara- 
ngay Namal, Asipulo tungod sa ma- 
lukpanong operasyong militar sa 54th 


IB human ang engkwentro kuno sa 
yunit niini sa Bagong Hukbong Bayan. 
Gipugngan sa lokal nga gubyerno 
ang mga residente nga mobalik sa 
ilang komunidad nga grabeng nakaa- 
pekto sa ilang panginabuhian. 
Gikanyon sa AFP sa 21 ka hugna 
ang bukirong bahin sa Maguing, La- 
nao del Sur niadtong Mayo 21 gikan 
alas-2 sa kaadlawon hangtud hapon. 
Subli nilang gikanyon ang maong lu- 
gar niadtong Mayo 28 sa hapon kung 
asa pito ka bala sa kanyon ang ilang 
gipabusikad. Labing naapektuhan sa 
mga pagpamomba ang panginabuhi- 
an sa masang Moro sa lugar. 
Nang-istraping usab ang AFP ga- 
mit ang usa ka Black Hawk nga heli- 
kopter sa bukirong bahin sa Jabonga, 
Agusan del Norte niadtong Mayo 19. 
Nagbunga og kahadlok sa mga sibil- 
yan sa komunidad ang maong insi- 
dente. 
Niadtong Mayo 26, gibungkag sa 
mga nag-operasyong sundalo sa 


62nd IB ang maisan ug gikawat ang 
manok sa mga mag-uuma sa Bara- 
ngay Quintin Remo, Moises Padilla, 
Negros Occidental. Gikan pa niad- 
tong Mayo 12 militarisado na ang 
maong lungsod ug kasikbit niining 
mga lungsod sa Isabela ug La Cas- 
tellana sa Negros Occidental ug Gui- 
hulngan City, Vallehermoso ug Can- 
laon City sa Negros Oriental. 

Pag-aresto. Gidakop sa mga 
pulis silang Percival Dellomas ug 
Darwin Guelas, mga lider mag-uuma 
sa Sorsogon, sa usa ka tsekpoynt sa 
mga prubinsya sa Sorsogon ug Albay 
niadtong Mayo 28. Si Dellomas usa 
ka lider sa Samahang Magbubukid sa 
Sorsogon samtang si  Guelas 
myembro sa rehiyunal nga konseho 
sa Kilusang Magbubukid ng Pilipinas- 
Bikol. Gikasuhan si Dellomas og pag- 
lapas sa Anti-Terrorism Act samtang 
si Guelas gipasakahan og gama-ga- 
mang kasong pagpatay. 

Niadtong Hunyo 2, gidakop sa 
Barangay Pinontingan, Gubat, Sor- 
sogon ug gipasakahan sa gama-ga- 
mang kasong pagpatay si Jhen Estil- 
ler, myembro sa Amihan-Bicol. ŒW 


Mumho nga dugang suhulan, itanyag sa mga mamumuo 


H uman ang pipila ka tuig, giusbawan og gamay sa rehimeng Duterte ang 
suhulan sa mga mamumuo sa nasud. Nag-usbaw sa suhulan ang kadag- 
hanan sa mga rehiyon 0g P15 hangtud P110. 


Pagatumanon ang pagtaas sa 
suhulan sa duha hangtud tulo ka 
distribusyon sa mosunod nga duha 
hangtud tulo ka tuig. Pagasugdan 
ang kadaghanan sa pag-usbaw sa 
suhulan karong Hunyo. 

Sa pikas bahin, magpabiling na- 
kalansang sa P329 ang suhulan sa 
mga mamumuo sa Region IV-B. 
Ingonman, layo pa gihapon kini sa 
makabuhi nga suhulan alang sa ta- 
nan luyo sa mga pag-usbaw. 

Padayon ang pagduso sa mga 
mamumuo sa pagpanguna sa Kilu- 
sang Mayo Uno (KMU) alang sa P750 
nga nasudnong minimun nga suhulan. 

Nagprotesta sila atubangan sa Kong- 
reso niadtong Mayo 23 aron iduso 
ang pagbalaod sa ilang panawagan 
ug pagkontrol sa pagsirit sa presyo sa 
lana ug mga palaliton. Gisugat ang 
protesta sa barikada sa mga pulis. 

Niadtong Mayo 24, naglunsad 
usab og protesta ang mga myembro 
sa KMU-Southern Mindanao Region 
atubangan sa DOLE-XI Regional 
Office aron iduso ang panawagan 
alang sa nasudnong minimum nga 
suhulan. 

Aduna usay parehong protesta 
nga gitawag og Flores de Endo sa 
Calamba, Laguna niadtong Mayo 31. 


Rehiyon 


Dugang suhol 


P60-P90 
Region II P50-P75 
Region III P40 
Region IV-A P47-P97 
Region IV-B P35 
Region V P55 
P55-P110 
Region X P15-P22 
Region XI P31 
Region XII P32 
Region XIII P30 
NCR P33 
P50-P60 


Region I 


Region VI 


Cordillera 

37th IB, giambus sa BHB-Sultan Kudarat 


G iambus sa usa ka yunit sa Bagong Hukbong Bayan (BHB)-Sultan Ku- 
darat ang mga sundalo sa 37th IB nga nagsubay sa haywey duul sa 
Sityo Babangkaw, Barangay Paril, Kalamansig, Sultan Kudarat niadtong 
Mayo 31. Lima ka sundalo ang napatay ug pito ang nasamdan. Resulta 
niini, natanggong ang pagalunsarong operasyong kombat sa 37th IB sa 
lungsod sa Palimbang. 


Gikalipay sa katawhan sa lugar ang ginalunsad sa BHB nga kam- 
panya batok sa dinagkung pagpangtroso sa Timog Daguma. Sa usa ka 
operasyon sa BHB niadtong Hunyo 1, malampuson nga napahunong ang 
iligal nga operasyon sa Sityo Manga, Barangay Kibohol, Palimbang. Du- 
ha ka opereytor ang temporaryong gidetine sa mga Pulang manggugu- 
bat. Ang maong grupo gipangulohan sa usa ka Mondragon Digandang 
nga kakunsabo sa D.M. Consunji Incorporated (DMCI) sa iligal nga 
pagpangtroso. 

Maagnihong giistorya sa mga Pulang manggugubat ang mga mang- 
trosohay ug gipasabot ang kamahinungdanon sa pagpanalipud sa yutang 
kabilin ug pag-atiman sa kinaiyahan. Nagsaad ang duha nga ihunong ang 
iligal na operasyon ug pagpakigtinabangay sa DMCI. 

Sa Lanao del Sur, giharas sa usa ka yunit sa BHB ang nag-opera- 
syong yunit sa 34th IB sa bukirong bahin sa Maguing niadtong Mayo 25. 
Duha ang napatay sa mga sundalo samtang tulo ang nasamdan. [26] 


Mga protesta sa South Cotabato 
batok sa open-pit mining, miigting 


Aeee sa sunud-sunod nga protestang gilunsad sa mga residen- 
te sa South Cotabato, gibaligtad ni Gov. Reynaldo Tamayo Jr. niad- 
tong Hunyo 3 ang unang resolusyon sa sangguniang panlalawigan nga 
tugutang mobalik ang magun-ubong open-pit mining sa prubinsya. Sa 
iyang pamahayag sa misunod nga adlaw, gisulti niyang gidali-dali ang 
desisyon ug adunay kwestyunableng mga probisyon ang resolusyon. 


Walay nakitang hinungdan ang gubernador kung nganong wad-ag 
kapuslanan ang pagdili tungod kay “dugay na niining giprotektahan ang 
katawhan sa South Cotabato.” 

Ingonman, giila niyang “ultra vires” o lapas sa awtoridad sa prubin- 
syal nga panggamhanan ang pagdili sa open-pit mining tungod kay adu- 
nay nagtunhay nga usa ka nasudnong kamandoan nga nagatugot niini. 
Ang maong kamandoan (Executive Order 130) gipagula ni Rodrigo Duter- 
te niadtong Abril 2021. Sa ingon, aminado siya nga wala kini epekto sa 
planong pagpadayon sa operasyon sa Sagittarius Mines Inc. nga ginailang 
pinakamagun-ubon sa tanang mga operasyong open-pit sa prubinsya. 

Gidayeg sa mga grupong makikinaiyahan, relihiyoso ug pangsektor 
ang desisyon ni Tamayo. Nanawagan sila sa sangguniang panlalawigan 
nga ilhon ang desisyon ug tahuron ang pagbabag sa liboang katawhan sa 
South Cotabato. Matud ni Leon Dulce sa Kalikasan PNE, kinahanglang 
bawion sa lokal nga gubyerno ang mga permit nga nagatugot sa open-pit 
mining sa lugar. 

Lakip sa mga nagprotesta ang diocese sa Marbel nga nagsaad nga 
magpadayon nga magmabinantayon. [26] 

Boykot sa mga mamumuo sa Bicol 
Steel Trading. Nagtapok ang mga 
empleyado sa Bicol Steel Tower Tra- 
ding Corporation sa Diversion Road, 
Naga City niadtong Mayo 30-31 aron 
makmakon ang dili patas nga mga 
palisiya ug ubos kaayong pagpasuhol 
sa kumpanya. Nagabaligya ang kum- 
panya og puthaw nga pangkonstruk- 
syon. 


#NeverAgain sa Cebu ug Iloilo. 
Niadtong Mayo 21, nagtapok ang 
mga nakaluwas ug pamilya sa mga 
martir sa balaod militar sa Redempto- 
rist Compound sa Cebu City aron 
dumdumon ang kabangis sa diktadur- 
yang Marcos Sr. Nagturok usab sila 
og kandila ug naghalad og pag-ampo 
alang sa tanang biktima sa kabangis 
sa estado. 


Sa Iloilo City, martsa kontra-tiranya, 
dis-impormasyon ug pagtuis sa ka- 
saysayan ang gilunsad sa mga prog- 
resibong grupo padulong sa Iloilo 
Provincial Capitol. Ayha niini, Mayo 
20, gitukod sa National Union of 
Students of the Philippines-Panay 
ang Kabataan Against the Return of 
Marcos-Duterte Alliance. 


Mga protesta sa kabatan-onan ug 
mamumuo sa Laguna. Gikasa sa 
Youth Defy Marcos and Duterte- 
Southern Tagalog ang Protesta de 
Mayo gikan Mayo 25 hangtud 27 sa 
Carabao Park, University of the Phi- 
lippines-Los Baños. Kini usa ka pag- 
babag sa paglingkod ni Ferdinand 
Marcos Jr. isip ika-17 nga presidente 
sa nasud. 


Samtang, niadtong Hunyo 4, gikasa sa 
mga mamumuo, rider, drayber ug sor- 
ter sa J&T Express ang ilang protesta 
ug gisuklan ang pagbungkag niini sa 
mga pulis. Nagwelga sila aron batiku- 
son ang ubos kaayong suhulan, iligal 
nga pagpanangtang ug union busting, 
kawalay benepisyo ug kaluwasan sa 
trabaho. Gisalikway usab nila ang ili- 
gal nga pagsisante sa lider sa United 
Rank and File Employees sa kumpan- 
yang J&T Express sa prubinsya. 


Naglangoy sa dagat sa ganansya ang mga Villar 


G ipadayag sa mokabat 60,000 ka mga panimalay ug negosyo sa Angeles 
City gikan niadtong Mayo 14 ang ilang kasuko sa palpak nga serbisyo sa 
tubig sa PrimeWater Infrastructure Corporation nga gipanag-iyahan sa bilyo- 
naryong si Manny Villar. Kapin usa ka semana nga nag-antus ang mga residen- 
te sa 22 sa 33 ka mga barangay sa maong syudad tungod sa kawalay-tubig sa 
ilang lugar. Ug kung moagas man, hinay o hugaw kini. 


Ang maong dunot nga serbisyo 
nagasubli sa halos adlaw-adlaw nga 
kalbaryo sa mga konsyumer gikan 
niadtong Nobyembre 2020. Kaniadto 
pa man napunting na nila nga mas 
misamot ang maong kahimtang sa 
serbisyo sa tubig sukad nga misulod 
ang PrimeWater ug Angeles City 
Water District sa joint venture ag- 
reement (JVA) nga nagabalhin sa 
pangpublikong serbisyo ngadto sa 
pribadong kontrol. 

Ang gireklamo sa Angeles City 
susama sa ginareklamo sa mga 
konsyumer ug empleyado sa lain pang 
water district nga gikontrol sa Pri- 
meWater. Sa Caraga, nagpadayag 
ang mga manedyer sa mga water 
district nga dakung disbentaha ug pa- 
las-anon sa publiko ang mga kontrata 
tungod kay gihatag na sa PrimeWater 
ang operasyon, pagmentinar ug pag- 
singil sa serbisyo sa tubig. 

Lakip ang mga kontrata sa Pri- 
meWater sa nagahatag og milyun- 
milyong ganansya kay Manny Villar, 
dugang pa sa iyang mga negosyo sa 
yuta ug pabalay. Ilalum sa paghari 
ni Rodrigo Duterte, kada tuig siyang 
nagahakop og ganansya ug sa ka- 
samtangan mao ang labing aduna- 
hang bilyunaryo sa nasud. 


Nagahakop og minilyong piso 
sa gubyerno 

Kada tuig nagkagamay ang ki- 
ta sa mga water district sa mga 
munisipyo ug syudad sa Maba- 
lacat, San Fernando, Floridab- 
lanca, Guagua ug Lubao, tanan 
nahimutang sa Pampanga. Niad- 
tong 2020, miabot sa minimum 
nga kasarangang P24.42 milyon 
ang natalang alkansi niini. Nahita- 
bo kini sukad nga gikontrol sa Pri- 
meWater ang mga pampublikong 
ahensya sa pag-apud-apud sa tu- 

big niadtong 2016-2018. 

Sa laing bahin, naghakop usab 
og kita ang PrimeWater nga naga- 
kontrol sa distribusyon sa tubig. Sa 
syudad sa San Fernando pa lamang, 
mihakop og kasarangang P6.8 milyon 
kada tuig ang kumpanya niadtong 
2017-2020. 

Sa kasikbit nga mga prubinsya, 
lugi og P33 milyon ang Tarlac City 
Water District sukad nga misulod sa 
JVA niadtong 2019. Sa Bulacan, lugi 
usab ang Marilao Water District og 
P50 milyon sa unang tuig pa lang. 

Niadtong 2021, gitaho sa Com- 
mission on Audit ang mga paglapas 
sa PrimeWater sa mga kontrata niini 
tali sa dili moubos sa 38 ka water 
district sa tibuok kapupud-an. Lakip 
dinhi ang pagsikreto sa planong ba- 
hinay sa kita ug kawalay plano sa 
pagpalambo ug pagsiguro sa suplay 
sa tubig. 

Wala usab mibayad og buhis sa 
prangkisa ang PrimeWater ug bisan 
sa nasabutang igahin nga pondo sa 
water district. Ingonman, wala mi- 
pagawas og puhunan ang kumpanya 
aron palambuon ang yutilidad, ug gi- 


papas-an na hinuon kini sa mga wa- 
ter district. 

Samtang ang ordinaryong kon- 
syumer maoy ginapuga luyo sa 
kulang, palpak ug mahal kaayong 
serbisyo. Kasagarang nahitabo sa 
mga prangkisa sa PrimeWater ang 
pagpataas sa singil bisan og walay 
pangpublikong konsultasyon. 

Miabot sa 300% ang kasara- 
ngang gitaas sa singil sa mga 
konsyumer. Milungtad usab ang kay- 
lap nga pagpanangtang sa mga 
empleyado sa water district aron 
pulihan sa mga trabahante nga wa- 
lay benepisyo. Tungod niini, nahi- 
mong bidlisiw sa paglaum ang ma- 
lampusong pakigbisog sa unyon sa 
mga empleyado sa Bacolod City Wa- 
ter District (Baciwa) niadtong Agos- 
to 2021 batok sa iligal nga pagpa- 
lagpot sa ilang 60 ka mga myembro. 


Nagpaulan og pabor 
Lakip si Manny Villar sa mga la- 
bing gipaborang oligarko human niya 
gipondohan ang pagkandidato isip 
presidente ni Rodrigo Duterte niad- 
tong 2016. Gawas sa yaweng mga 
pusisyon sa gubyerno alang sa mga 
Villar, lakip ang mga JVA sa Pri- 
meWater sa madugang kontrata nga 
pangbayad- utang ni Duterte sa iya- 
hang padrino. 
Sukad niadtong 2016, agresibo 
nang gisulod sa PrimeWater ang 
mga water district. Gikan sa ka- 
pin 70 lang niadtong katapusan 
sa 2019, pag-abot sa 2021 
kontrolado na ni Manny Villar 
ang mga yutilidad sa tubig sa 
anaa sa 124 ka mga munisipyo ug 
syudad sa tibuok nasud, o halos 
1/4 nga bahin sa kapinkun-ku- 
lang 500 ka mga water district sa 
Pilipinas. 
Karong nagkakusog pa ang ga- 
hum sa pulitika sa pamilya Villar 


mga water district, gipakita usab 
sa mga konsyumer sama sa 
Angeles City, ug mga empleyado 
sama sa Baciwa ang ilahang pag- 
panalipud. 


f nga peligroso sa nahabilin pang 

Subling pagpangilog og yuta 
sa mga plantasyon sa oil palm 


M iarangkada ang pag-apod-apod og indibidwal nga mga titulo sa mga ma- 
mumuong panguma sa mga plantasyon sa oil palm sa Agusan del Sur nii- 
ning milabayng mga bulan. Sigon kini sa Support to Parcelization of Lands for 
Individual Titling o programang SPLIT sa World Bank nga ginapasiatab nga 
mopatuman sa "tinuod nga reporma sa yuta." Apan ang tinuod, paagi kini aron 
papaspason ang pagbaligya sa giparselang yuta nga sa miagi gilangkuban sa 
kolektibong titulo ug mga kooperatibang nagapadagan niini. Pamaagi usab kini 
aron mapasayon ang subling pagkonsentra sa pagalangkubong yuta ngadto sa 
kontrol sa daan ug bag-ong mga kumpanya sa palm oil. 


Langkob sa programang SPLIT 
ang 51,000 ka ektarya sa Agusan del 
Sur nga kanhing gipanag-iyahan sa 
NDC-Guthrie Plantations, Inc., usa 
ka kumpanyang Malaysian nga nag- 
tunhay ug gipaboran sa panahon sa 
diktador nga si Ferdinand Marcos Sr. 
Human "giapud-apud" ang yuta 
niadtong 1995, padayong nanarbaho 
ang mga "benepisyaryo" sa planta- 
syon ilalom sa mga kooperatibang 
gitukod aron mahimong "kasosyo" sa 
mipuli nga mga kumpanya sa NDC- 
Guthrie--ang Filipinas Palm Oil Plan- 
tation Inc. (FPPI) ug Agusan Planta- 
tion Inc. (API). Ang mga naasoy mao 
ang kinadak-ang mga kumpanya sa 
palm oil sa nasud. Kontrolado nila 
ang pagpamalit ug pagproseso sa gi- 
naharbes nga bunga sa oil palm sa 
tibuok Caraga--Agusan del Norte ug 
Agusan del Sur, Surigao del Norte ug 
Surigao del Sur ug uban pa. 

Sulod sa dugayng panahon, na- 
gadawat lamang og nihit nga P3,000 
nga dibidendo kada tulo ka bulan 
ang mga benepisyaryo sa mini nga 
reporma sa yuta. Tungod niini, dag- 
han kanila ang nalipay nga mahata- 
gan og indibidwal nga titulo sa tulo 
ka ektaryang yuta nga angay nilang 
maangkon. 

Apan kadungan sa pag-apud-a- 
pud sa indibidwal nga titulo ang 
programang ekspansyon sa planta- 
syon ug produksyon sa oil palm sa 
rehiyon. Niadtong 2022, giuyonan sa 
rehimeng Duterte ang petisyon sa 
Eastern Petroleum Group of Compa- 
nies, usa ka kumpanyang Amerikano, 
nga mo-opereyt og 50,000 ektaryang 
plantasyon sa oil palm sa mosunod 

nga mga katuigan, ug sa lintunganay, 
200,000 ektarya sa Caraga. Buut 
ipasabot niini, langkubon sa kumpan- 
ya ang mga yutang natamnan ug na- 
katakda pang tamnan og oil palm. Sa 
kasamtangan, adunay 25,828 ektar- 
yang yuta ang langkob sa produk- 
syon sa palm oil sa rehiyon. 


Mini nga reporma sa yuta 

Pagpadayon lamang sa progra- 
mang SPLIT sa mini nga reporma sa 
yuta nga naglubong sa mga mag-uu- 
ma sa labaw pang kalisud ug nagtuk- 
mod kanila sa subsub nga militarisa- 
syon. Niadtong 2015 ug 2017, giha- 
tag sa Department of Agrarian 
Reform (DAR) sa 334 ka mga mag- 
uuma ug uban pang benepisyaryo 
ang 1,300 ektaryang "sobrang yuta" 
sa FPPI ug API. 

Tungod kabahin man kini sa 
plantasyon, ang yutang giapud-apud 
napuno na og oil palm. Ug aron anaa 
silay kita, kinahanglang ibaligya sa 
mga mag-uuma ang mga bunga niini 
sa duha ka kumpanya. 

Para lisudlisuron ang mga mag- 
uuma, midumili ang mga kumpanya 
nga paliton ang ilang giani, o kung 
ginapalit man, anaa sa pinakaubos 
nga presyong P2 matag kilo. Tungod 
niini, daghang bunga ang nangalata 
na lang ug wala napuslan. Ginapaba- 
yad usab sila sa mga kumpanya og 
amortisasyon nga 20% sa ilang kita. 
Ginapagawas niini nga alang sa pag- 
palambo sa ilang kahimtang ang 
maong balayronon. 

Kadungan sa pagpanabotahe sa 
panginabuhi sa mga mag-uuma ang 
mga maniobra aron palayason sila sa 


lugar. Katambayayong ang 75th IB 
ug mga bandidong grupong paramili- 
tar, walay pugong ang iligal nga pag- 
pang-aresto, detensyon, pagpang- 
hadlok ug pagpanghasi. Kaylap ang 
malisyosong pagpasangil sa mga 
mag-uuma isip mga membro sa Ba- 
gong Hukbong Bayan ug pugsanong 
pagpasurender kanila. Misangpot kini 
sa ekstrahudisyal nga pagpamatay. 
Pinakaulahing biktima niini si Junjun 
Notarte, 42, nga gipusil patay sa mga 
ahente sa estado niadtong Mayo 18 
sa Barangay Manat, Trento, Agusan 
del Sur. Usa si Notarte sa mga bene- 
pisyaryong gitagaan sa DAR ug lig- 
ong misukol sa subling pagpangilog 
sa API sa ilang mga luna. 

Isip resulta sa mapadayunong 
pagpanghasi, anam-anam nga naba- 
wi sa mga kumpanya ang yutang 
naapud-apud na. Sa kaso sa API, na- 
bawi na niini niadtong 2020 ang 709 
ka ektarya sa kinatibuk-ang 900 ek- 
taryang gihatag sa mga mag-uuma. 
Sa 204 ka orihinal nga benepisyaryo, 
78 ka mga mag-uuma na lamang ang 
adunay kaugalingong yuta. Padayon 
usab nga nakigbisog ang mga mag- 
uuma sa FPPI batok sa mga maniob- 
ra sa kumpanya nga palayason sila 
ug ilugon ang ilahang mga umahan. @ 

vuono PAGKASULTI 


SUSPENDED 


#Iseldasilmelda 


nabantog nga panawagan 
sa Twitter human ang 
pamahayag ni Imee Marcos 
nga “nawala ang tanang 
sakit” sa iyang inahang si 
Imelda sa adlaw sa 
proklamasyon ni Ferdinand 
Marcos Jr. 


ü o Q 


@prwc_info akawnt sa PKP 
sa Twitter nga arbitraryong 
gitangtang niadtong Hunyo 
3. Kabahin kini sa pagbusal 
sa anti-imperyalistang mga 
tingog sa social media. 
Kadungan nga gisuspinde 
ang @cpp_angbayan, 
@sineproletaryo ug akawnt 
ni @JoseMariaSison. 


Hermes 900 


nga drone ang mibugsok sa lasangong bahin sa Bukidnon niadtong Mayo 28. 
Hinimo ang drone sa Elbit Systems, usa sa mga kumpanyang militar sa Israel 
nga nakaganansya sa pagpang-abuso sa tawhanong katungod sa mga 


Palestino, migrante ug mga minorya sa tibuok kalibutan. 


4% ang 
gihagba sa 
tinuod nga 
kantidad sa 
suhulan 


sulod sa 6 ka tuig nga pagpangulo ni 


Duterte bunga sa walay-puas nga 
pagsaka sa presyo sa mga palaliton. 


23% 


lamang sa #616 bilyong 
giutang sa rehimeng 
Duterte aron kuno 
sumpuon ang 
pandemyang Covid-19 ang 
gigahin sa tino nga mga 
programa alang dinhi. Dili 
masulti kung asa gigahin 
ang 5196 samtang 26% 
ang napadulong sa mga 
programang walay 
kalabotan sa pandemya. 

1 ka milyon 


ang nag-ilaid sa grabeng kalisud 
kada 33 ka oras samtang adunay 


1 ka bag-ong 
bilyunaryo 


kada 30 ka oras atol sa pandemya. 
Tungod niini, labaw pang 
migrabe ang dili pagkaangay- 
angay nga bunga sa pagsaka sa 
mga presyo sa pagkaon ug lana. 


Gikan sa: Pagpuga ng Tubo sa Pagdurusa, 
Oxfam International, 2022 


$35% 
BILYON 


o 300% nga mas taas ang kita sa 5 
pinakadakung kumpanya sa lana 
sa unang kwarto sa tuig kumpara sa 
unang kwarto sa 2021. Gipahimuslan 
nila ang gyera sa Ukraine aron 
artipisyal nga patas-an ang presyo sa 
krudong lana sa tibuok kalibutan. 


Gikan sa: Center for American Progress, 
Mayo 2022 


insidente sa pagpamusil sulod sa 
mga eskwelahan sa US niining 
2022 nga nagresulta sa 40 ka 
pagkamatay ug 78 pagkasamad 
sa mga indibidwal, sagad mga 
estudyante. Pinakaulahi dinhi 
ang pagpamusil sa Uvalde, 
Texas diin 17 ka bata ug 2 ka 
magtutudlo ang napatay. 


Gikan sa: Everytown for Gun Safety 

Pait nga kahimtang sa mamingwitay og tuna 


R esto alang sa usa ka mamingwitay og tuna ang taas nga kahanas ug 
taas nga panahon aron makadakop og usa ka daku ug de-kalidad nga tu- 
na. Doble amping ang kinahanglan sa paggunit sa tuna tungod kay nagaubos 
ang presyo niini kung nabun-og o dubok ang unod sa isda. Kung kulang o walay 
nakuha, mouli silang walay sulod ang bulsa. 


Ingon niini ang kahimtang sa 
mga mamumuo sa handlining o pag- 
pamingwit og tuna sa General San- 
tos City. Bisan og adunay mas aban- 
te ug paspas nga mga pamaagi, gi- 
naila ang tradisyunal nga pagpa- 
mingwit isip pinakahaum ug takdo 
nga pamaagi alang sa pagpangda- 
kop og piniling klase sa tunang tam- 
bakol o bariles (yellowfin). 

Sa sektor sa industriya sa tuna 
sa syudad, pinakadaku ang ihap sa 
mga mamingwitay o handliner. Mo- 
kabat sa 3,500 ka sakyanang pang- 
dagat ug 71,000 ka mangingisda 
ang lambigit sa maong trabaho. Ang 
pipila sa dagkung opereytor sa 
handlining mga indibidwal ug kum- 
panya nga nanag-iya usab sa mga 
yunit sa purse seiners o onay. 

Niadtong 2020, mikabat sa 
59.618 ka metriko tonelada (MT) 
ang produkto sa mga handliner, o 
23.4% sa kinatibuk-ang 254,779.32 
MT sa tuna nga midunggo sa syu- 
dad. Ginaeksport ang bulto niini ug 
adunay pinakamaayong kalidad isip 
presko, gipabugnaw ug gi-freezer 
nga isda (42,445 MT), ug tinaphan 
nga mga produkto (3,420 MT). 
Mokabat sa 5136.5 milyon o P7 bil- 
yon ang balor niini. 


Pagpahimulos, pagkalubong 
sa utang ug pagpangulipon 

Adunay duha ka tipo sa ma- 
mingwitay. Ang mga palaran usa ka 
mamingwitay sa kadagatang lang- 
kub sa mga lungsod o 15 ka kilomet- 
ro gikan sa baybay. Gagmay ug hi- 
nay ang makina sa ilang mga bangka 
ug kaya lamang sa tibuok adlaw nga 
pagpanagat. 

Ang mga mamarilesay nagaga- 
mit og dagkung pumpboat o bangka 
ug nagalawig sa kadagatan sa haba- 
gatang Pilipinas hangtud sa gawas 
sa nasud. Aduna kini dala-dala nga 

gagmayng bangka nga ginagamit sa 
pagpamingwit (kawa-kawa), ug gi- 
naabagan sa mas dagkung barko 
(pakura). Aduna kini walo hangtud 
20 ka mananagat, depende sa gidak- 
on sa bangka. Nagalungtad gikan 10 
ka adlaw hangtud tulo ka bulan ang 
ilang pagpanagat. 

Dili langkub sa bilateral nga mga 
kasabutan sa langyawng pagpangis- 
da ang operasyong handlining. Tu- 
ngod sa nagkagamay nga bolyum sa 
isda sa kadagatan sa nasud, napu- 
gos ang mga mamarilesay nga ma- 
nimpalad sa mga kadagatan sa teri- 
toryo sa Indonesia, Papua New Gui- 
nea, Australia, Palau ug Fiji. Gawas 
sa dautan nga panahon, hulga usab 
kanila ang mga pirata ug uban pang 
elementong kriminal nga mamahi- 
mong maengkwentro nila sa kadaga- 
tan. 

Kulang usab sila sa mga safety 
gears ug kahanas sa paggamit niini, 
busa sagad nga gakahitabo ang mga 
aksidenteng adunay namatay o gra- 
beng masamdan. 

Sa kinatibuk-an, nagatunhay 
ang sistemang kabo sa pag-empleyo 
sa mamingwitay bisan og dugay na 
kining gibawal sa balaod. Walay na- 
gatunhay nga pormal nga mga kasa- 
butan sa pag-empleyo. Wala sila gi- 
naila nga empleyado sa ilang mga 


amo apan “kasosyo” ug gihiuyon sa 
matag paglawig ang ilang suhol. Kini 
bisan kapin 10 ka tuig na silang na- 
gatrabaho sa usa ka partikular nga 
opereytor. 

Wala nasubay ang minimum nga 
suhulan ug mga benepisyo sa rason 
sa mga opereytor nga dili sigurado 
ang gidaghanon sa nakuha ug gidak- 
on sa ilang kita. Sagad nga ginapa- 
tuman ang bahinay sa kita o siste- 
mang “nilima” diin 20% sa kinati- 
buk-ang kita ang ilang gakadawat. 
Tanang gasto sa produksyon ginaku- 
ha sa tibuok kita. Ang nahabilin (sa- 
gad 5096) mao ang “limpyong abot” 
nga pagabahinon sa opereytor ug 
tag-iya sa bangka. Sagad nga ang 
mga tag-iya sa bangka ug opereytor 
usab ang nagapalit sa mga nakuhang 
tuna ug nagabaligya niini sa labing 
mahal sa mga merkado. 

Tungod sa kanihit, sagad nga 
gapangutang ang mga mananagat sa 
ilang opereytor, mga tindahan, ug 
lokal nga mga usurero. Mokabat og 
2096 ang interes nga ginapahamtang 
sa labing mahal nga mga palaliton. 
Tungod sa kakulang sa suhol, naob- 
liga silang mangayo og “advance” o 
pasiunang bayad nga labaw pang 
naglubong kanila sa utang. 

Sa kaso sa mga palaran, ubos 
kaayo ang palit sa komersyante sa 
ilang nasikop nga tuna. Kanunay gi- 
nayawit niini ang pagsaka sa presyo 
sa petrolyo isip rason sa pagmahal 
sa tuna sa merkado apan nagpabi- 
ling ubos ang presyo sa ilang pagpa- 
lit sa abot samga mangingisda. W 


Trahedyang Marcopper, kabilin sa diktadurang Marcos Sr. 


M aila nga kadaugan ang desisyon sa Regional Trial Court sa Marinduque 
niadtong Mayo 16 nga nag-obliga sa Marcopper Mining Corporation 
nga magbayad og danyos og hangtud P10 milyon alang sa insidente sa mine 
spill niadtong 1993. Bisan pa man, dili matugbangan sa unsamang balor ang 
subli-subli ug malungtarong mga kadaut nga gibunga sa mina sa kumpanya sa 


katawhan sa Marinduque. 


Naggikan ang hukum sa kasong 
gipasaka sa 30 ka indibidwal kalabot 
sa pagkaguba sa dam sa kumpanya 
nga nagresulta sa pagbaha ug pag- 
kaguba sa panginabuhian sa mga re- 
sidente sa duha ka barangay sa 
Mogpog, Marinduque. Nasundan kini 
sa mas dakung trahedya dihang ma- 
gun-ub ang dam sa basura ug miba- 
ha sa Boac River ang halos 200 mil- 
yong toneladang makahilong kemikal 


niadtong Marso 24, 1996. Ang 
maong insidente, nga giila nga la- 
bing ngil-ad sa kasaysayan sa nasud, 
adunay malungtarong kadaut sa ki- 
nabuhi ug panginabuhian sa mga 
Marinduqueho. 

Ang mga trahedyang gibunga sa 
Marcopper lakip sa mga kabilin sa 
diktaduryang Marcos nga hangtud 
karon padayong giantus sa katawhan. 
Gitukod ang kumpanya niadtong 


1969 gamit ang pondo gikan sa Asian 
Development Bank, nga kanhing 
nanag-iya sa 4096 niini. Niadtong 
1975, gitugutan ni Ferdinand Marcos 
Sr. ang kumpanya nga maghan-ok og 
basura sa Calancan Bay luyo sa la- 
pad nga pagsupak sa mga lumulupyo 
sa isla. Pinaagi sa iyang mga kroni, 
gipanag-iya sa diktador ang 49% sa 
korporasyon. Gamit ang estado-po- 
der, gipugngan niya ang mga pagba- 
tikos ug pagsupak sa katawhan sa 
minahan. Gisuspinde niya ang mga 
regulasyong pangkinaiyahan bisan 
tataw ang kadaut nga gibunga niini 
sa kasikbit nga mga komunidad. 
Alang sa dugang detalye, basaha 
ang artikulo sa www.cpp.ph. [as 


Kampanya kontra inter-imperyalistang 
gyera, gilunsad 


O: pagpanguna sa International League of Peoples” Struggles 
(ILPS) ug mga organisasyon ilalum sa Bagong Alyansang Ma- 
kabayan, gilunsad niadtong Mayo 21 ang Internasyunal nga Kam- 
panyang Kontra-Gyera (International Anti-War Campaign) pinaagi 
sa pagprotesta atubangan sa embahada sa US sa Maynila. Bangis 
nga gibungkag ang programa ug giaresto silang Lloyd Manango, bi- 
se-presidente sa League of Filipino Students ug Kathy Yamzon sa 
Defend Jobs-Philippines. Napalingkawas sila sa ilang mga abugado 
human ang lima ka oras. 

Tumong sa kampanya nga ibutyag ug batikuson ang pagpanul- 
sol og gyera sa US, mga alyado niini ug dagkung masmidya. Matud 
sa ILPS, ang kaylap nga dis-impormasyon nga nagadapig sa interes 
sa pangkalibutang militarismo usa ka hulga sa pakigbisog sa ka- 
tawhan alang sa kaugalingong paghukum batok sa gyera, okupa- 
syon ug uban pang porma sa imperyalistang interbensyon. 

Gikundena usab sa ILPS ang inter-imperyalistang panagbangi 
sa US-NATO (North Atlantic Treaty Organization) ug Russia nga 
nagbunga sa labing kalapasan ug kalisud sa katawhan sa Ukraine. 

Matud sa ILPS, “Mas daghan pang gubat nga susama niini ang 
moulbo samtang mipaling ang imperyalismong US sa militarismo ug 
pangkalibutang gyera aron siguruhon ang tubo ug pahupayon ang 
mga epekto sa kasamtangan krisis sa ekonomiya.” 

Gipunting sa grupo ang hegemonya sa US sa Southeast Asia 
nga nakaangkla sa dominasyong militar sa US sa Pilipinas isip nag- 
unang kasandigan sa pagpanalipud sa estratehikong interes niini sa 
rehiyon. Usa ang US sa pinakaunang mitimbaya kang Ferdinand 
Marcos Jr. sa iyang “kadaugan” sa milabayng eleksyon. 

Giatol ang protesta sa upisyal nga pagbisita ni Biden sa mga 
nasud sa Asia gikan Mayo 20 hangtud 24. [a8] 

Boykot sa ika-9 
nga Summit of the Americas 


NAGPADANGAT ANG PIPILA ka mga na- 
sud sa Latin America ug Caribbean nga dili 
motambong ang ilang mga lider sa paga- 
lunsarong ika-9 nga Summit of the Ame- 
ricas sa umalabot nga Hunyo 6-10 nga gi- 
patawag sa gubyernong Biden sa Los 
Angeles City. 

Unang gipahimangno sa Caribbean 
Community niadtong unang semana sa 
Mayo nga kung adunay nasud sa America 
nga dili imbitaron sa panagtigum, ang 14 
ka nasud nga myembro niini lagmit nga dili 
usab motambong. Nag-ingon si Biden nga 
dili niya pagaimbitaron ang Cuba, Nicara- 
gua ug Venezuela. 

Sa gipahigayong tigum sa mga lider sa 
ALBA-TCP (Alianza Bolivariana para los 
Pueblos de Nuestra America-Tratado de 
Comercio de los Pueblos) niadtong Mayo 
27 gisulti ni Miguel Mario Diaz-Canel 
Bermudez, presidente sa Cuba, nga mahi- 
nungdanon alang sa mga nasud sa Latin 
America ug Carribean nga pakusgon ang 
“nagkinaugalingong kusog nga tingog, pa- 
nagtinabangay ug koordinasyon” aron pa- 
nalipdan ug palambuon ang soberanya sa 
ilang mga nasud. 

Gikasa sa gubyernong Biden ang panag- 
tigum aron danihon ang mga nasud sa ilang 
langkob nga hinay-hinay nga nahimong suod 
sa karibal niining nasud nga mao ang China. 


Hunyo 7, 2022 ANG BAYAN 


